Diari Oficial de la Generalitat Valenciana


Sumari del DOGV 4976, del 01-04-2005 (2005/2396)

RESOLUCIÓ de 21 de gener de 2005, de la Unitat Territorial d'Energia, relativa a la informació pública del projecte d'autorització administrativa, reconeixement d'utilitat pública en concret i aprovació de l'execució del projecte de la línia elèctrica a 132 kV, doble circuit, entre la ST el Verger i la ST Dénia, que discorre pels termes municipals de Dénia, el Verger i els Poblets, a la província d'Alacant, així com de l'estudi de l'impacte ambiental, presentat per Iberdrola Distribución Eléctrica, SAU, ATLINE 2004/430/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4976

Data del DOGV
:   01-04-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/2396


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 21 de gener de 2005, de la Unitat Territorial d'Energia, relativa a la informació pública del projecte d'autorització administrativa, reconeixement d'utilitat pública en concret i aprovació de l'execució del projecte de la línia elèctrica a 132 kV, doble circuit, entre la ST el Verger i la ST Dénia, que discorre pels termes municipals de Dénia, el Verger i els Poblets, a la província d'Alacant, així com de l'estudi de l'impacte ambiental, presentat per Iberdrola Distribución Eléctrica, SAU, ATLINE 2004/430/03. [2005/M2396]
  
A l'efecte previst en la Llei 54/1997, de 27 de novembre, del Sector Elèctric, en el Reial Decret 1.955/2000, d'1 de desembre, i al que preceptua el Decret 162/1990, de 15 d'octubre, pel qual s'aprova el Reglament d'Impacte Ambiental, se sotmet a informació pública la petició d'instal·lació elèctrica de LAAT 132 kV, les característiques especials del qual s'assenyalen a continuació:
  
Peticionari: Iberdrola Distribución Eléctrica, SAU, amb domicili al carrer de Calderón de la Barca, 16, edifici annex, segona planta, 03350 Alacant.
  
Objecte de la petició: autorització administrativa, reconeixement d'utilitat pública en concret i aprovació de l'execució del projecte de la línia elèctrica a 132 kV, doble circuit, entre la ST el Verger i la ST Dénia, que discorre pels termes municipals de Dénia, el Verger i els Poblets, a la província d'Alacant, així com de l'estudi d'impacte ambiental.
  
Finalitat: augmentar la potència i qualitat del servici elèctric en la província d'Alacant, concretament en la zona costera de Dénia.
  
Característiques principals:
  
Tram aeri:
  
Tensió nominal: 132 kV.
  
Longitud de la línia: 4.139,91 m.
  
Conductor: alumini i acer de 281,1 mm² de secció, tipus LA-280 (DUPLEX-GULL).
  
Suports: 15 suports metàl·lics.
  
Aïllaments: cadena de compòsit tipus U120AB132P.
  
Tram subterrani:
  
Tensió nominal: 132 kV.
  
Longitud de la línia: 1.934,46 m.
  
Secció del conductor: 1x1.200 mm² Al.
  
Aïllaments: HEPRZ1.
  
Pressupost: quatre-cents trenta-quatre mil quaranta-set euros amb noranta-dos cèntims (434.047,92 e).
  
Afeccions: relació de béns i drets afectats annexa.
  
Àrea d'autorització: l'autorització afecta els termes municipals de Dénia, el Verger i els Poblets.
  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer de Churruca, 29, d'Alacant (03296), i presentar, en dos exemplars, en el dit centre les al·legacions que consideren oportunes en el termini de 20 dies a partir del següent de la inserció d'este anunci.
  
Alacant, 21 de gener de 2005.- El cap de la Unitat Territorial d'energia (per delegació segons Resolució de la Direcció General d'Energia de 24.03.2004): Miguel García Mengual.
  
S'adjunta la relació de béns i drets afectats.